CELEX: 32016D0708
Language: fi
Date: 2016-05-11 00:00:00
Title: Komission täytäntöönpanopäätös (EU) 2016/708, annettu 11 päivänä toukokuuta 2016, Austrian Agricultural Certification Scheme -sertifiointijärjestelmän toteamisesta Euroopan parlamentin ja neuvoston direktiiveissä 98/70/EY ja 2009/28/EY säädettyjen edellytysten mukaiseksi

12.5.2016   
            
            
               FI
            
            
               Euroopan unionin virallinen lehti
            
            
               L 122/60
            
         KOMISSION TÄYTÄNTÖÖNPANOPÄÄTÖS (EU) 2016/708,
   annettu 11 päivänä toukokuuta 2016,
   Austrian Agricultural Certification Scheme -sertifiointijärjestelmän toteamisesta Euroopan parlamentin ja neuvoston direktiiveissä 98/70/EY ja 2009/28/EY säädettyjen edellytysten mukaiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetun Euroopan parlamentin ja neuvoston direktiivin 98/70/EY (1) ja erityisesti sen 7 c artiklan 6 kohdan,
   ottaa huomioon uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23 päivänä huhtikuuta 2009 annetun Euroopan parlamentin ja neuvoston direktiivin 2009/28/EY (2) ja erityisesti sen 18 artiklan 6 kohdan,
   sekä katsoo seuraavaa:
   
               (1)
            
            
               Direktiiveissä 98/70/EY ja 2009/28/EY vahvistetaan muun muassa biopolttoaineiden ja bionesteiden kestävyyskriteerit. Direktiivin 98/70/EY 7 b ja 7 c artiklan sekä liitteen IV säännökset ovat direktiivin 2009/28/EY 17 ja 18 artiklan sekä liitteen V säännösten kaltaiset.
            
         
               (2)
            
            
               Jos biopolttoaineet ja bionesteet on otettava huomioon sovellettaessa direktiivin 98/70/EY 7 a artiklaa ja direktiivin 2009/28/EY 17 artiklan 1 kohdan a, b ja c alakohtaa, jäsenvaltioiden on vaadittava talouden toimijoita osoittamaan, että kyseiset biopolttoaineet ja bionesteet täyttävät direktiivin 98/70/EY 7 b artiklan 2–5 kohdassa ja direktiivin 2009/28/EY 17 artiklan 2–5 kohdassa vahvistetut kestävyyskriteerit. Tätä varten ne voivat toimittaa todisteet tai tiedot, jotka on saatu muun muassa vapaaehtoisesta kansallisesta tai kansainvälisestä järjestelmästä taikka kansallisesta järjestelmästä.
            
         
               (3)
            
            
               Jäsenvaltio voi ilmoittaa kansallisesta järjestelmästään komissiolle. Jos komissio päättää, että tällainen kansallinen järjestelmä täyttää direktiiveissä 98/70/EY ja 2009/28/EY säädetyt edellytykset, direktiivin 98/70/EY 7 c artiklan ja direktiivin 2009/28/EY 18 artiklan mukaisesti perustetut järjestelmät eivät saa kieltäytyä vastavuoroisesta tunnustamisesta kyseisen jäsenvaltion järjestelmän kanssa direktiivin 98/70/EY 7 b artiklan 2–5 kohdassa ja direktiivin 2009/28/EY 17 artiklan 2–5 kohdassa vahvistettujen kestävyyskriteerien noudattamisen todentamisen suhteen.
            
         
               (4)
            
            
               Itävalta ilmoitti 29 päivänä syyskuuta 2015 komissiolle kansallisesta järjestelmästään (Austrian Agricultural Certification Scheme). Järjestelmä kattaa maatalouden raaka-aineet ja kasviöljyt, ja sitä sovelletaan näiden raaka-aineiden ensimmäiseen jalostusvaiheeseen asti. Komissio on arvioinut, täyttääkö Austrian Agricultural Certification Scheme direktiiveissä 98/70/EY ja 2009/28/EY säädetyt edellytykset.
            
         
               (5)
            
            
               Tässä päätöksessä säädetyt toimenpiteet ovat direktiivin 2009/28/EY 25 artiklan 2 kohdalla perustetun biopolttoaineiden ja bionesteiden kestävyyttä käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Austrian Agricultural Certification Scheme täyttää direktiiveissä 98/70/EY ja 2009/28/EY säädetyt edellytykset.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 11 päivänä toukokuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 350, 28.12.1998, s. 58.
   
      (2)  EUVL L 140, 5.6.2009, s. 16.